سهلان
سهلان یا دا ساغالان كندی شرقی آذربایجان اوستانینین تبریز بؤلگهسیندهکی مرکزی بؤلومونده اولان آجیچای قصبهسینده یئرلشیبدیر.[۱] ۱۳۹۵ اينجی ايلين نوفوس ساییسی اساسيندا بو كندين ۳٫۶۶۴ نفر اهالیسی وارایمیش.[۲]
بو کندین اهالیسی عومومیتده موسلمان اولاراق شیعه مذهبینه اینانجلاری وار و دیللری تورکجه دیر.[۳]
کندین آدی[دَییشدیر]
قایناقلار بو کندین اصلی آدینین ساغالان اولدوغونو گؤستریرلر.[۴][۵][۶][۷] بعضی مقاله یازارلارین نظرینه، ساغالان ساغ ایله آلان کلمهلریندن اولوشوبدور. ساغ دوز [۸] ، مجازی صیفت اولاراق صاف، خالیص، بوتؤو، دوز [۹] و آلان منطقه [۱۰] آنلامینی داشاییرلار. سونوجدا ساغالان دوز منطقه معناسیندا اولاجاق.
حسن بی هادی، اتیمولوژیست، دیلچی و توروز سایتینین یییهسی، تورکجه-تورکجه اولان توروز آدیندا بیر سؤزلویون ۳۲–جی صفحهسینده، آلان (alan) کلمهسینی آیدینلاداندا، ساغلانین ساغ آلاندان تؤرندیگینی بیلدیریب و ساغ آلانین، برک موقاویم آلان، یئر یورد و ایستپ معناسیندا اولاجاغینی یازیب. بی هادی بو سؤزلوکده و ۱۰۹۵–جی صفحهسینده ساغ (sağ) سؤزونو ایضاحلاندیراندا یئنه ساغلانین ساغ آلاندان عیبارت اولدوغونو خاطیرلادیب، ساغلانین سهلانا ایشاره ائتدیگینی یازیب. هابئله همان آلانداکی آنلاییشلاری تیکرارلاییب.[۱۱] استپ تورکجه سؤزولوکده دشت و بؤیوک دوزنگاهلیق چؤل معناسیندا اولور.[۱۲] بو آنلاییش دوز منطقه آنلاییشینا اوخشاردیر.
صمد چایلی، اتیمولوژیست و دیلچی، آذربایجان جغرافییا آدلاریندان سؤزلویونون ۱۳۴–جو صفحهسینده، سهلان ایله سآلان آدلارینی گتیریب. سهلان آدینی یالنیش و سآلانی ساآلانین دئییمی بیلیب. کندین اصلی آدینی ساآلان و آنلامینی بؤیوک آلان یا آچیقلیقدا بیلیندیریب.[۱۳] آچیقلیق تورکجه سؤزولوکده دشت و دوزنلیک معناسیندا اولور.[۱۴] بو آنلاییشدا دوز منطقه آنلاییشینا اوخشاردیر.
عوثمانلی تورکجهسینده، ایستانبولدا 1918 –جی میلادی ایلی چاپ اولموش، آذربایجان (احوال جغرافیه و تقسیمات سیاسیه سیله اصول اداره سی) آدلی بیر کیتابدا، بو کند اولان بوزقیرداکی ایکی چای، آجی چای و ساغالان چایی آدلانمیشلار. ساغالان کند آدیندان آلینمیش، اورانین یئرلرینی سوواران و چوخراق سینیق چایی آدییلا مشهور اولان او چایا وئریلمیش، بو سندده عکسینی تاپمیشدیر. [۱۵]
عثمانلی ایمپیراتورلوغو چاغی و 1302- جی هجری قمری ایلینه مربوط اولان بیر خریطه ده ساغالان آدی سغالان شکلینده یازیلیب. خریطه عوثمانلی تورکجهسی ینده اولوب، تورکیه بؤیوک میللت مجلیسینین دیجیتال کیتابخاناسیندا ساخلانیلیر. [۱۶]
فارسجا یازیلان تاریخ آذربایجان و آثار باستانی و جمعیتشناسی آن کیتابیندا، ساغالان آدی ماغالان شکلینده یازیلیبدیر.[۱۷] البته بو کیتابدا ساغالان آدی یالنیشجا م حرفیایله باشلاناراق ماغالان شکلینده ایشلنیبدیر، آنجاق یحتمل بو بیر ایملا یالنیشلیغیدیر، چونکو بوتون قایناقلاردا بو کندین آدی س حرفی ایله باشلانیبدیر. اؤرنک اوچون، میرزا مهدی خان استرآبادی جهانگشای نادری کیتابینین ۸۱–جی صفحهسینده بو کند آدینی سهیلان قئید ائدیب.[۱۸] جیمز موریه سفرنامه جیمز موریه کیتابینین ۳۴۱–جی صفحهسینده کند آدینی ساهالان (Sahalan) یازیب.[۱۹] احمد کسروی تاریخ مشروطه ایران کیتابینین ۷۴۹–جو صفحهسینده کند آدینی ساوالان یازیب.[۲۰] محمدباقر ویجویه تاریخ انقلاب آذربایجان و بلوای تبریز کیتابینین ۱۱۹–جو صفحهسینده کند آدینی سهلان ذیکر ائدیب.[۲۱]
کند اهالیسی اؤز محلی لهجهلرینده کند آدینی ساآلان (Saalan) شکلینده ایشلدیرلر.[۲۲] ساآلان همن ساغالانین محلی تلفوظو و قیسالتمیش شکلیدیر.[قایناق گؤسترین]
اسکی اثرلر[دَییشدیر]
ساغالانین اسکی اثرلرینین بیری پیرموسی تپهسی دیر.
آدلیم شخصیتلر[دَییشدیر]
جعفر کاویان ساغالانین ان آدلیم اینسانی اولوب. کاویانین آتاسی ساغالانلی محمدعلی و قارداشی ایسرافیل دا مشروطه جریانلاریندا ستارخان ساواشجیلاریندان اولموشدورلار.[۲۳]
مسجیدلر[دَییشدیر]
بو کندین اوچ عدد مسجیدی وار؛ تپه مسجیدی، جامع مسجیدی و امام رضا(ع) مسجیدی.[۲۴]
قایناقلار[دَییشدیر]
- ^ امار واطلاعات ایران کندلری. آرشیولنیب اصلی نۆسخهدن on 2011-08-23. یوْخلانیلیب2018-01-09.
- ^ ایرانین آمار مرکزی، شرقی آذربايجان اوستانینين آماری. آرشیولنیب اصلی نۆسخهدن on 2011-07-11. یوْخلانیلیب2021-02-08.
- ^ https://mrtarkhis.com/%D8%AA%D8%B1%D8%AE%DB%8C%D8%B5-%DA%A9%D8%A7%D9%84%D8%A7-%D8%A7%D8%B2-%DA%AF%D9%85%D8%B1%DA%A9-%D8%B3%D9%87%D9%84%D8%A7%D9%86/
- ^ ابوالحسنی سهلان، قدرت. ریشه شناسی نام روستای سهلان.، ائل بیلیمی، تیرماه سال 1395، شماره 78.
- ^ ابوالحسنی سهلان، قدرت. اولیا چلبی و روستای سهلان.ائل بیلیمی، شهریورماه سال 1398، شماره 116.
- ^ ابوالحسنی سهلان، یاری; قدرت، جلیل ساغالان (بازخوانی یک سند تاریخی).اوزان، فروردین ماه سال 1400، شماره 20.
- ^ ساغالان در اسناد تاریخی سه قرن گذشته. خردادماه سال 1401.
- ^ دوز سؤزو ساغ معنالاری آراسیندا.
- ^ آذربایجان دیلینین ایضاحلی لوغتی جیلد 4. باکی: نشر شرق-غرب، 2006.
- ^ məntəqə سؤزو alan معنالاری آراسیندا.
- ^ توروز سؤزلویو 15-02-2014-1394-4.
- ^ dəşt ایله böyük düzəngahlıq çöl سؤزو İSTEP معنالاری آراسیندا.
- ^ آذربایجان جغرافییا آدلاریندان سؤزلوک.
- ^ dəşt ایله düzəngə سؤزو AÇIQLIQ معنالاری آراسیندا.
- ^ گوگل سایتینین کیتابلاری.
- ^ تورکیه بؤیوک میللت مجلیسینین دیجیتال کیتابخاناسی.
- ^ مشکور، محمدجواد. تاریخ آذربایجان و آثار باستانی و جمعیتشناسی آن. تهران: نشر بهمن، 1349.
- ^ استرآبادی، میرزا مهدی خان. تاریخ جهانگشای نادری: نسخه دیجیتال کتابخانه هندوستان.
- ^ موریه، جیمز. جیمز موریه جلد 2. ترجمه ابوالقاسم سری. تهران: نشر توس، 1386.
- ^ کسروی، احمد. تاریخ مشروطه ایران جلد 1. تهران: امیرکبیر، 1363.
- ^ ویجویه، محمدباقر. تاریخ انقلاب آذربایجان و بلوای تبریز. تهران: گهر، 2535 شاهنشاهی.
- ^ انوری، امیرهوشنگ. اطلس تاریخی نقشه ها و تصویرهای جغرافیایی آذربایجان. تهران: نشر ندای تاریخ، 1394
- ^ ابوالحسنی سهلان، قدرت. خاطرات مردم از جعفر کاویان وزیر جنگ فرقه دموکرات آذربایجان.، خداآفرین، تیرماه سال 1396، شماره 153.
- ^ ابوالحسنی سهلان، قدرت. معرفی روستای سهلان.، ائل بیلیمی، تیرماه سال 1395، شماره 78.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab mos_Latn pes_Arab pes_Arab pes_Arab pes_Arab azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab pes_Arab pes_Arab prs_Arab pes_Arab pes_Arab pes_Arab pes_Arab pes_Arab